
	Comisia pentru buget, finanţe şi bănci                                

	
	Comisia juridică, de disciplină şi imunităţi

Bucureşti, 26 iunie 2018
PL-x 342/2018


Către,
BIROUL PERMANENT

Vă înaintăm, alăturat, RAPORTUL COMUN asupra Proiectului de Lege pentru modificarea şi completarea Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic, trimis Comisiei pentru buget, finanţe şi bănci și Comisiei juridice, de disciplină şi imunităţi, cu adresa nr. PL-x 342 din 29 mai 2018.

În raport cu obiectul si conținutul său, proiectul de Lege face parte din categoria legilor ordinare.

            PREŞEDINTE,


                         PREȘEDINTE,
 Marius Constantin BUDĂI                                  Eugen NICOLICEA
PARLAMENTUL  ROMÂNIEI

	Comisia pentru buget, finanţe şi bănci 
Nr. 4c-2/447

	
	Comisia juridică, de disciplină şi imunităţi

Nr. 4c-11/520


	
	
	                            Bucureşti, 26 iunie 2018

  PL-x 342/2018

	
	
	


RAPORT COMUN

asupra Proiectului de Lege pentru modificarea şi completarea Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic
În conformitate cu prevederile art.95 din Regulamentul Camerei Deputaţilor, republicat,  cu modificările și completările ulterioare, Comisia pentru buget, finanţe şi bănci și Comisia juridică, de disciplină şi imunităţi au fost sesizate, spre dezbatere în fond, cu Proiectul de Lege pentru modificarea şi completarea Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic, trimis cu adresa nr. PL-x 342 din 29 mai 2018 şi înregistrat cu nr. 4c-2/447, respectiv cu nr. 4c-11/520 din 30 mai 2018.

Senatul, în calitate de primă Cameră sesizată, a adoptat proiectul de lege, în şedinţa din data de 23 mai 2018.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Consiliul Legislativ, prin adresa înregistrată cu nr.149 din 2 martie 2018, a avizat favorabil proiectul de lege.

Comisia pentru cultură, arte, mijloace de informare în masă, în data de 12 iunie 2018, a avizat favorabil proiectul de lege.
Proiectul de lege are ca obiect de reglementare modificarea şi completarea Legii nr.298/2013, astfel încât Colecţia filatelică a României, arhiva şi biblioteca Muzeului, precum şi registrele de evidenţă operativă şi documentele contabile, aflate în prezent în custodia Băncii Naţionale a României, să fie transferate în custodia Muzeului Naţional de Istorie a României, urmând a fi păstrate la sediul acestuia.

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, membrii Comisiei pentru buget, finanţe şi bănci și Comisiei juridice, de disciplină şi imunităţi au examinat proiectul de lege în ședință comună, în data de 26 iunie 2018. 
La întocmirea prezentului raport comun Comisiile au avut în vedere expunerea de motive, avizul favorabil al Consiliului Legislativ și avizul favorabil al Comisiei pentru cultură, arte, mijloace de informare în masă.
La lucrările celor două comisii, deputații au fost prezenţi conform listei de prezenţă.
La dezbaterea acestui proiect de Lege au fost prezenți, în calitate de invitați, reprezentanți ai Ministerului Finanțelor Publice, ai Ministerului Culturii și Identității Naționale și ai Băncii Naționale a României.
În urma examinării proiectului de lege şi a opiniilor exprimate, deputaţii celor două comisii prezenţi la lucrări, au hotărât, cu majoritate de voturi, să propună plenului Camerei Deputaţilor spre dezbatere și adoptare proiectul de Lege pentru modificarea şi completarea Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic,cu amendamente de tehnică legislativă prezentate în Anexa nr.1.
Amendamentele respinse se regăsesc în Anexa nr.2.
În raport cu obiectul şi conţinutul său, proiectul de lege face parte din categoria legilor ordinare.

                         PREŞEDINTE,

   

       PREŞEDINTE,



             Marius Constantin BUDĂI

                       Eugen NICOLICEA
                          SECRETAR,                                                     SECRETAR,                                               

               Marilen Gabriel PIRTEA                              Aida-Cristina CĂRUCERU                                  
Șef serviciu, Giorgiana Ene     
Șef cabinet, Alexandra Nistor                                                              Consilier parlamentar, Andreea Sârbu

Anexa nr. 1
AMENDAMENTE ADMISE
proiect de Lege pentru modificarea şi completarea Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic
	Nr

Crt.
	Legea nr.298/2013
	Text adoptat de Senat 
	Text propus de comisii 

(autor amendament)
	Motivare amendament

	1.
	LEGE  nr.298/2013 privind stabilirea unor măsuri pentru protejarea patrimoniului Muzeului Naţional Filatelic
	Titlul legii

L e g e

pentru modificarea şi completarea Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic

	Nemodificat
	

	2.
	
	Art.I.- Legea nr.298/2013 privind stabilirea unor măsuri pentru protejarea patrimoniului Muzeului National Filatelic, publicată în Monitorul Oficial al României, Partea I, nr.710 din 19 noiembrie 2013, se modifică şi se completează

după cum urmează:
	Nemodificat 
	

	3.
	Art.2.-

(1)Patrimoniul Muzeului se transferă de la Compania Naţională "Poşta Română" - S.A. la Muzeul Naţional de Istorie a României, cu respectarea legislaţiei privind regimul proprietăţii.
	1. La articolul 2, după alineatul (1) se introduce un nou alineat, alin.(11), cu următorul cuprins:

"(11) Colecţia filatelică a României, arhiva şi biblioteca Muzeului se transferă din custodia şi din sediile Băncii Naţionale a României, în custodia şi în sediul Muzeului Naţional de Istorie a  României, cu respectarea legislaţiei privind regimul proprietăţii, de la data intrării în vigoare a prezentei legi."


	Nemodificat
	

	4.
	Art.2.-

............................................
(3)Colecţia transferată în condiţiile alin. (2) devine proprietate publică a statului.
	2. La articolul 2, alineatul (3) se modifică şi va avea următorul cuprins:

"(3) Colecţia filatelică a României transferată în condiţiile alin.(2) este proprietate publică a statului "
	Nemodificat
	

	5.
	Art.3.-

(1)Colecţia filatelică a României, proprietate publică a statului, parte a patrimoniului cultural naţional mobil, aflată în administrarea Muzeului Naţional de Istorie a României potrivit art. 2, se predă în custodia Băncii Naţionale a României.
	3. La articolul 3, alineatul (1) se modifică şi va avea următorul cuprins:

"Art.3.- (1) Colecţia filatelică a României este proprietate publică a statului, parte a patrimoniului cultural naţional mobil şi se află în administrarea Muzeului Naţional de Istorie a României."


	Nemodificat
	

	6.
	Art.4.-

(1)Banca Naţională a României va asigura conservarea, gestionarea, protejarea, precum şi punerea în valoare a Colecţiei filatelice a României, cu respectarea prevederilor Legii nr. 182/2000 privind protejarea patrimoniului cultural naţional mobil, republicată, cu modificările şi completările ulterioare.
(2)Banca Naţională a României va asigura accesul publicului la Colecţia filatelică a României.
	4. Articolul 4 se modifică şi va avea următorul cuprins:

"Art.4.- (1) Muzeul Naţional de Istorie a României asigură conservarea, gestionarea, protejarea, precum şi punerea în valoare a colecţiei filatelice a României, cu respectarea prevederilor Legii nr.182/2000 privind protejarea patrimoniului cultural naţional mobil, republicată, cu modificările şi completările ulterioare.

(2) Muzeul Naţional de Istorie a României va asigura accesul publicului la Colecţia filatelică a României."
	Nemodificat
	

	7.
	Art.5.-

(1)Predarea-preluarea patrimoniului inventariat, inclusiv a Colecţiei filatelice a României, se realizează prin protocol încheiat între Compania Naţională "Poşta Română" - S.A., Ministerul Culturii, Muzeul Naţional de Istorie a României şi Banca Naţională a României, în termen de 30 de zile de la data intrării în vigoare a prezentei legi.

(2)În cuprinsul protocolului prevăzut la alin. (1) se menţionează distinct bunurile predate în administrarea Muzeului Naţional de Istorie a României, respectiv cele predate în custodia Băncii Naţionale a României.
	5. La articolul 5, după alineatul (2) se introduce un nou alineat, alin.(3) cu următorul cuprins:

"(3) Bunurile aflate în custodia Băncii Naţionale a României vor fi predate de către aceasta către Muzeul Naţional de Istorie a României prin protocol, în

termen de 30 de zile de la data intrării în vigoare a prezentei legi."
	1.La articolul 5, după alineatul (2) se introduce un nou alineat, alin.(3) cu următorul cuprins:
"(3) Bunurile aflate în custodia Băncii Naţionale a României vor fi predate de către aceasta către Muzeul Naţional de Istorie a României, prin protocol, în

termen de 30 de zile de la data intrării în vigoare a prezentei legi."
	Tehnică legislativă

	8.
	Art.8.-
Gestionarii care la data de 1 ianuarie 2013 deţineau în gestiune colecţiile de mărci poştale româneşti, mărci poştale străine, efecte poştale şi matriţe se preiau de către Banca Naţională a României de la Compania Naţională "Poşta Română" - S.A. odată cu predarea Colecţiei filatelice a României în custodie, potrivit prevederilor art. 3 alin. (1).
	6. La articolul 8, se introduce un nou alineat, alin.(2) cu următorul cuprins:

"(2) Gestionarii prevăzuţi la alin.(1) se preiau de către Muzeul Naţional de Istorie a României odată cu preluarea Colecţiei filatelice a României din custodia Băncii Naţionale a României, cu păstrarea venitului salarial net de la data preluării."
	2. La articolul 8, se introduce un nou alineat, alin.(2) cu următorul cuprins:
(1)Nemodificat

(2)Nemodificat
	Tehnică legislativă

	9.
	Art.9.-

(1)Inventarierea şi expertizarea, în vederea clasării în patrimoniul cultural naţional mobil, precum şi evaluarea, după caz, a bunurilor care fac parte din Colecţia filatelică a României sunt continuate de către Ministerul Culturii şi Muzeul Naţional de Istorie a României, în sediile Băncii Naţionale a României.
	7. La articolul 9, alineatul (l) se modifică şi va avea următorul cuprins:

"Art.9.- (1) Inventarierea şi expertizarea, în vederea clasării în patrimoniul cultural naţional mobil, precum şi evaluarea, după caz, a bunurilor care fac parte din Colecţia filatelică a României sunt efectuate de Muzeul Naţional de Istorie a României, la propriul sediu."


	3.La articolul 9, alineatul (l) se modifică şi va avea următorul cuprins:

"Art.9.- (1) Inventarierea şi expertizarea, în vederea clasării în patrimoniul cultural naţional mobil, precum şi evaluarea, după caz, a bunurilor care fac parte din Colecţia filatelică a României sunt efectuate de către Muzeul Naţional de Istorie a României, la sediul propriu."


	Tehnică legislativă

	10.
	Art.9.-

(3)Eventualele diferenţe rezultate în urma operaţiunilor menţionate la alin. (1) se înregistrează în evidenţele contabile ale Muzeului Naţional de Istorie a României şi în cele ale Băncii Naţionale a României, potrivit legii.


	8. La articolul 9, alineatul (3) se abrogă.


	Nemodificat
	

	11.
	Art.10.-

(1)După finalizarea operaţiunilor de expertizare, evaluare şi clasare, potrivit prevederilor art. 9, bunurile care fac parte din Colecţia filatelică a României, proprietate publică a statului, se transmit din administrarea Muzeului Naţional de Istorie a României în administrarea Băncii Naţionale a României.

(2)Predarea-preluarea bunurilor menţionate la alin. (1) se realizează prin protocol încheiat între Ministerul Culturii, Muzeul Naţional de Istorie a României şi Banca Naţională a României.

(3)Banca Naţională a României emite reglementări proprii privind administrarea Colecţiei filatelice a României.
	9. Articolul 10 se abrogă.


	Nemodificat
	

	12.
	Art.12.- 

Odată cu punerea în circulaţie a fiecărei emisiuni filatelice, Societatea Comercială "Romfilatelia" - S.A. furnizează, în mod gratuit, Muzeului Naţional de Istorie a României şi Băncii Naţionale a României un exemplar al timbrelor şi/sau efectelor poştale introduse în circulaţie, în vederea completării colecţiei filatelice aflate în proprietatea publică a statului şi în administrarea acestuia/acesteia.
	10. Articolul 12 se modifică şi va avea următorul cuprins:
"Art.12.- Odată cu punerea în circulaţie a fiecărei emisiuni filatelice, Societatea Romfilatelia S.A. furnizează, contra cost, Muzeului Naţional de Istorie a României, un exemplar din fiecare formă de machetare a timbrelor poştale (serie, coliţă, bloc, minicoli, plic prima zi a emisiunii, cărţi maxime) şi efecte poştale

(întreg poştal cu timbru marcă fixă, cărţi poştale semiilustrate) introduse în circulaţie.
	4. Articolul 12 se modifică şi va avea următorul cuprins:
"Art.12.- Odată cu punerea în circulaţie a fiecărei emisiuni filatelice, Societatea Comercială "Romfilatelia"-S.A. furnizează, contra cost, Muzeului Naţional de Istorie a României, un exemplar din fiecare formă de machetare a timbrelor poştale - serie, coliţă, bloc, minicoli, plic prima zi a emisiunii, cărţi maxime - şi efecte poştale

- întreg poştal cu timbru marcă fixă, cărţi poştale semiilustrate - introduse în circulaţie.
	Tehnică legislativă

	13.
	
	Art.II.- 

(1) În termen de 30 de zile de la intrarea în vigoare a prezentei legi, Muzeul Naţional de Istorie a României va supune aprobării ministrului culturii şi identităţii naţionale o procedură internă de inventariere a bunurilor preluate potrivit Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic, astfel cum aceasta a fost modificată prin prezenta lege.

(2) În termen de 30 de zile de la primirea procedurii prevăzute la alin.(l), ministrul culturii şi identităţii naţionale va aproba, prin ordin, procedura de inventariere.

(3) Ulterior emiterii procedurii interne de inventariere, Muzeul Naţional

de Istorie a României va începe, în termen de maximum 5 zile lucrătoare,

inventarierea bunurilor care constituie Colecţia filatelică a României prevăzută de prezenta lege.

(4) Angajatul Muzeului Naţional de Istorie a României denumit responsabil al inventarierii va prezenta un raport lunar în faţa Consiliului de Administraţie al Muzeului Naţional de Istorie a României.
	Nemodificat

	


Anexa nr. 2
AMENDAMENTE RESPINSE 

proiect de Lege pentru modificarea şi completarea Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic
	Nr

crt.
	Legea nr.298/2013
	Text adoptat de Senat
	Text propus de comisii 

(autor amendament)
	Motivaţia
	Camera Decizională

	1.
	--------------------
	Art.II.- 

(1) În termen de 30 de zile de la intrarea în vigoare a prezentei legi, Muzeul Naţional de Istorie a României va supune aprobării ministrului culturii şi identităţii naţionale o procedură internă de inventariere a bunurilor preluate potrivit Legii nr.298/2013 privind stabilirea unor măsuri pentru protejarea patrimoniului Muzeului Naţional Filatelic, astfel cum aceasta a fost modificată prin prezenta lege.

(2) În termen de 30 de zile de la primirea procedurii prevăzute la alin.(l), ministrul culturii şi identităţii naţionale va aproba, prin ordin, procedura de inventariere.

(3) Ulterior emiterii procedurii interne de inventariere, Muzeul Naţional de Istorie a României va începe, în termen de maximum 5 zile lucrătoare, inventarierea bunurilor care constituie Colecţia filatelică a României prevăzută de prezenta lege.

(4) Angajatul Muzeului Naţional de Istorie a României denumit responsabil al inventarierii va prezenta un raport lunar în faţa Consiliului de Administraţie al Muzeului Naţional de Istorie a României.
	Se elimină.
Autor amendament: Dan Vîlceanu, deputat PNL
	
	Camera Deputaţilor


1

